Diari Oficial de la Generalitat Valenciana


Sumari del DOGV 3974, del 05-04-2001 (2001/2986)

ORDRE de 23 de març de 2001, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes del Programa d'Ocupació Pública d'Interès Social i Foment del Desenvolupament Local i modifica l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions d'aquell.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2986


Data del document
:   23-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * entitat local
    * desenvolupament rural
    * ajuda a l'ocupació
    * creació d'ocupació
    * regió desfavorida
    * suport econòmic

ORDRE de 23 de març de 2001, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes del Programa d'Ocupació Pública d'Interès Social i Foment del Desenvolupament Local i modifica l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions d'aquell. [2001/X2986]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores de la concessió de subvencions dels programes de Foment de l'Ocupació Pública d'Interès Social i altres Mesures de Desenvolupament Local.
  
En compliment d'allò que s'ha disposat per la disposició addicional primera de l'Ordre de 29 de desembre de 2000 citada, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat per a l'any 2001, amb aquesta ordre es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'aquesta per a l'any 2001.
  
Així mateix, s'ha considerant convenient procedir a la modificació de la citada Ordre amb l'objecte d'aclarir determinats aspectes que poden induir a confusió, així com corregir alguns errors detectats.
  
Per això, i en virtut de les facultats que em confereix l'article 35 de la Llei de 5/1983, de Govern Valencià, i l'article 47 de la Llei d'Hisenda Pública,
  
ORDENE
  
Article 1
  
Per a l'exercici de 2001, i de conformitat amb el que estableix la Llei 12/2000, de 28 de desembre, de Pressupostos de la Generalitat Valenciana per a l'exercici de 2001, les ajudes previstes per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interès Social i Foment del Desenvolupament Local, es finançaran a càrrec de la secció 06 08, programa 322.10 «Foment de l'Ocupació», capítols, línies i imports que a continuació s'indiquen:
  
a) Les ajudes establides en el capítol II del títol II de l'Ordre (Programa d'Ajudes a Corporacions Locals), es finançaran a càrrec del capítol IV (codi línia T2941), amb un import global màxim de 1.857.390.373 PTA (86.530.036,61 euros).
  
b) En les ajudes establides en el capítol III del títol II de l'Ordre (Programa d'Ajudes a les Actuacions Mediambientals PAMER), les contractacions es finançaran a càrrec del capítol IV (codi línia T2941), amb un import global màxim de 4.361.998.313 PTA (6.010.121,04 euros); les inversions a càrrec del capítol VII (codi línia T2451), amb un import global màxim de 21.143.984 PTA (215.853,50 euros).
  
c) Les ajudes establides en el capítol IV del títol II de l'Ordre (Programa d'Ajudes a Organismes Autònoms, Universitats, Institucions sense Fi de Lucre), es finançaran a càrrec del capítol IV.(codi línia T2945), amb un import global màxim de 1.401.851.449 PTA (6.347.938.18 euros).
  
d) Les ajudes establides en el capítol V del títol II de l'Ordre (Subvencions a l'Ocupació Juvenil a Barris d'Acció Preferent), es finançaran a càrrec del capítol IV (codi línia T2697), amb un import global màxim de 641.510.153 PTA (1.018.240,72 euros), de les quals 35.814.521 PTA (376.203,53 euros), són procedents del Fons Social Europeu.
  
e) Les ajudes establides en la secció I del capítol II del títol III de l'Ordre (Contractació d'Agents d'Ocupació i Desenvolupament Local), es finançaran a càrrec del capítol IV (codi línia T2942), amb un import global màxim de 616.717.309 PTA (3.846.930,47 euros).
  
f) Les ajudes establides en la secció II del capítol II del títol III de l'Ordre (Formació dels Agents d'Ocupació i Desenvolupament Local), es finançaran a càrrec del capítol IV (codi línia T2942), amb un import global màxim de 85.752.964 PTA (180.303,63 euros), de les quals 96.607.570 PTA (26.212,54 euros), són procedents del Fons Social Europeu.
  
g) Les ajudes establides en el capítol III del títol III de l'Ordre (Estudis de Mercat i Campanyes per a la Promoció Local), es finançaran a càrrec del capítol IV (codi línia T4152), amb un import global màxim de 188.431.777 PTA (610.012,10 euros).
  
h) Les ajudes establides en el títol IV de l'Ordre Suport als Pactes Territorialitzats per a l'Ocupació, es finançaran a càrrec del capítol IV (codi línia T4160), amb un import global màxim de 20.804.187 PTA (240.404,84 euros), de les que 33.172.984 PTA (168,283,39 euros) són finançades pel Fons Social Europeu.
  
Article 2
  
Es modifica l'article 30 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores de la concessió de subvencions i el procediment general per a la concessió de subvencions del Programa d'Ocupació Pública d'Interès Social i Foment del Desenvolupament Local, que queda redactat com segueix:
  
«Article 30
  
El començament de l'obra o servei s'acreditarà mitjançant la presentació, per l'entitat beneficiària, en el termini de 10 dies des de la data d'inici efectiva, del document de certificat d'inici en model normalitzat, davant de la direcció territorial d'Ocupació corresponent, amb indicació del nombre de desocupats contractats per a aquella. En els casos de força major... ».
  
Article 3
  
Es modifica la lletra c) de l'article 37, que queda amb la següent redacció:
  
«c) Contractes registrats per les oficines d'ocupació del SERVOF».
  
Article 4
  
S'afegeixen dos nous paràgrafs al final de l'article 53:
  
«Podran ser subvencionades les actuacions anteriors sempre que es produïsquen l'any natural que se sol·licita l'ajuda.»
  
«El termini de presentació de sol·licituds comprendrà des de l'1 de gener fins al 30 de juny de cada any».
  
Article 5
  
S'afegeix un paràgraf a la disposició transitòria primera, amb la següent redacció:
  
«El termini de presentació de sol·licituds per a estudis i campanyes de promoció local durant l'exercici 2001, començarà l'endemà de la publicació de l'ordre en el DOGV».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de març de 2001
  
El conseller d'Economia, Hisenda i Ocupació,
  
VICENTE RAMBLA MOMPLET